65. ΑΠΟΦΑΣΙΣ ΔΙΚΗΓΟΡΙΚΟΥ ΣΥΛΛΟΓΟΥ ΑΘΗΝΩΝ της 7 Μαΐου /11 Ιουν. 1957 Περί υποχρεώσεως των δικηγόρων όπως φέρωσι διακριτικόν έμβλημα επί της κομβιοδόχης. Το Διοικητικόν Συμβούλιον του Δικηγορικού Συλλόγου Αθηνών, συνεδριάσαν εν τω Καταστήματι αυτού σήμερον την 7ην Μαΐου 1957. Λαβόν υπ’ όψιν το άρθρ. 247 Κώδικος περί Δικηγόρων (Ν. Δ. 3026/1954), αποφασίζει ομοφώνως όπως μετά πάροδον μηνός από της δημοσιεύσεως της παρούσης εις την Εφημερίδα της Κυβερνήσεως τα μέλη του Δικηγορικού Συλλόγου κατά την ενώπιον των Δικαστηρίων ενάσκησιν των καθηκόντων των φέρωσιν υποχρεωτικώς επί της αριστεράς κομβιοδόχης των διακριτικόν έμβλημα αποτελούμενον εξ αργυρού κυκλικού δίσκου διαμέτρου 23 χιλιοστών, παριστώντος την θέμιδα μετά ζυγού και ξίφους, γύρωθεν δε ταύτης και κατά το άκρον του κύκλου αναγεγραμμένην δια κεφαλαίων στοιχείων την φράσιν «Δικηγορικός Σύλλογος Αθηνών.». Το εν λόγω διακριτικόν έμβλημα θέλουσι προμηθευθή οι δικηγόροι παρά της Γραμματείας του Συλλόγου δωρεάν. 